और कुछ नहीं हो तो कोई चर्चा, गोष्टी , सेमिनार, वर्कशॉप ही डाल लो यार। अपनी जान पहचान पी एम् ओ तक है । जवाहर कला केंद्र हो या भारत भवन या मंडीहाउस सब बजट को ठिकाने लगाने में लगे हैं। जिसके हाथ जितना आ जाये। पेंटिग के वर्क शाप में बड़ी बरकत है पता ही नहीं चलता कितना मॉल आया , खाने के बिल जरा ध्यान से बनाना यार , ठेका महा निदेशक की पड़ोसन का है। शिल्प ग्राम इस बार शानदार होना चाहिए भाई। सांस्कृतिक केन्द्रों पर तो बहार छाई हुयी है। क्या कहने , मार्च से पहले सब निपटाना है। अपना उत्सव निपटे तो हिरोइन का कत्थक या भारत नाट्यम करावे , एक करोड़ मांग रही है लेकिन सचिव ने साठ लाख में राजी कर लिया सीधे चालीस लाख की बचत अफसर हो तो ऐसा, लेकिन भाई साहब अफसर सीधा ही दस प्रतिशत जीम गया , बस यही तो प्रॉब्लम है तुम मिडील क्लास की । प्रोग्राम क्या धांसू हुआ, मीडिया कवरेज देखा सब लल्लन टॉप। अफसर की बिबि की नाटक की किताब कैसी शानदार छपी और विमोचन खुद मंत्रीजी ने किया , लेकिन यार कोई कह रहा था किताब उसने नहीं लिखी अरे यार उसके नाम से छपी है तो उस महिला ने ही लिखी है ये लेखक –पत्रकार तो ऐसे ही कपडे फाड़ते रहते है , उसको भुगतान दे दिया था एकाध इनाम भी दे दिला देंगे , चेनल वाले दो दिन तक दिखाते रहे। और वो लोक कला का पोस्टर ब्रोशर विदेश में छपा , मगर आनंद आ गया । । देवियों और सज्जंनो! सरकार लोक कला को एक आभूषण की तरह पहनना चाहती है अब तो कला का भगवान ही मालिक है । आदिवासी कला , देशी कला सब का उद्धार होगा । अफसर छोड़ेंगे नहीं किसी को।